Tønsbergs Blad

Tønsbergs Blad, forkortet TB, er en dagsavis som kommer ut i Tønsberg og Færder kommuner i Vestfold fylke. Mediehuset og hovedkontoret ligger ved brygga i Tønsberg. Mediehuset Tønsbergs Blad publiserer nyheter, underholdning og debatt på nett (www.tb.no). Fra desember 2022 kommer Tønsbergs Blad som papiravis tirsdag, torsdag og lørdag. Mandag, onsdag og fredag lages det e-avis, som kan leses på mobil, pad eller PC/Mac. Avisens primære dekningsområde er Tønsberg og Færder kommuner. Avisa skriver også saker om Stokke og Andebu i Sandefjord kommune, Horten og Holmestrand. Avisen er Vestfolds desidert største lokalavis, med et opplag som er over dobbelt så stort som det de nest største Vestfold-avisene Sandefjords Blad og Østlands-Posten har. Tønsbergs Blads nettavis har også en tilleggsside, Vestviken 24 (www.vestviken24.no) hvor de skriver om blant annet næringslivet i Vestfold. Avisa ble grunnlagt i 1870. Den var nært knyttet til handelsstanden og partiet Høyre fram til 1990-tallet. I dag er TB partiuavhengig. Tønsbergs Blad lager også lokale nyheter spesielt for sosiale medier, og har egne kanaler på Facebook, Instagram og TikTok.På TikTok ser vi ofte journalistene fra TBs ungdomsredaksjon. Ungdomsredaksjonen består av ungdom fra 16 år, som får opplæring i journalistfaget. I 2023 tok Tønsbergs Blad i bruk kunstig intelligens i redaksjonen, gjennom en fotballrobot utviklet av NTB. Den lager sportssaker basert på kampfakta de ulike lagene registrerer etter kampslutt. I 2024 kom kunstig intelligens for fullt inn i hverdagen til journalistene. Redaksjonen bruker nå KIs språkmodeller til blant annet språkforbedring, idéutvikling, tekstsammendrag og analyse av store dokumenter. Avisen har egne retningslinjer for bruk av KI. Historikk Tønsbergs Blad ble grunnlagt i 1870 av den tyske bokbindermesteren Hans Jørgen Magnus Hansen. De første årene kunne avisen oppfattes som nokså radikal, men fra 1881, da Tønsberg Aktietrykkeri kjøpte Tønsbergs Blad, ble avisen nært knyttet til byens handelsstand og partiet Høyre. Avisen beholdt denne politiske sympatien i over hundre år, og ble etterhvert en innflytelsesrik lokalavis med høye abonnementstall, solid økonomi og også en viss rikspolitisk betydning som en partitro riksmålsavis. I 1986 ble Tønsbergs Blad overtatt av Orkla Media. Redaksjonen og trykkeriet flyttet ut av Tønsberg sentrum til et eget avishus på Bjelland og Hogsnes i 1988. I oktober 2006 fikk Tønsbergs Blad Edda Media som ny eier. Edda Media eies igjen av Mecom Europe i London og ledes av de samme menneskene som tidligere utgjorde ledelsen i dagspressedelen av Orkla Media. I 2012 ble Edda Media og Apressen slått sammen til et nytt konsern med navnet Amedia. Et eget helgebilag, Tønsbergs Blad Magasin, ble utgitt lørdager i mer enn ti år fra januar 2001. 26. september 2003 skiftet Tønsbergs Blad fra fullformat til tabloid. Mediehuset flyttet tilbake til Tønsberg sentrum i september 2006 da Pelagosgården stod ferdig ombygd. Redaktører i Tønsbergs Blad Hans Jørgen Magnus Hansen 1870–1872 Emil Olsen 1872–1878 Carl Henrich Mørch 1878–1879 Engebret Hougen 1880–1881 Christen Faye von Krogh 1882–1883 Gerhard Gunnerus Garmann Gløersen 1883–1899 Asbjørn Blathazar Syrrist 1899–1918 Leif Helberg 1918–1940 og 1945–1954 Jens Holst 1940 og 1941–1942 Halvor Nygaard 1942–1945 Realph Norland 1945–1949 og 1954–1963 Audun Hierman 1950–1954 Sverre Mitsem 1954–1977 Svein Døvle Larssen 1977–1995 Marit Haukom 1995–2006 Sigmund Kydland 2006–2008 Håkon Borud 2008–2014 Sigmund Kydland 2014– Opplag Bekreftede netto opplagstall fra Mediebedriftenes Landsforening: Se også TV Vestfold Vestviken 24 Referanser Eksterne lenker Offisielt nettsted (en) Tønsbergs Blad – kategori av bilder, video eller lyd på Commons Tønsbergs Blad i Medieregisteret Kort dokumentarfilm om Tønsbergs Blad 1948 Vestviken 24